કશ્મીર પછી જો સૌથી સારો હાઉસબોટનો અનુભવ દેશભરમાં જો ક્યાંય થતો હોય તો તે કેરલના કુમારાકૉમમાં કરી શકાય છે. ઓણમ ફેસ્ટિવલ વખતે અહીં બોટ રેસ પણ થાય છે. એલેપ્પીની જેમ અહીંના બેકવૉટર્સ પણ ખૂબ સુંદર છે. અહીં આવનારા લોકો આ જગ્યાના પ્રેમમાં પડી જાય છે. અહીં જાઓ તો બોટિંગ કરવાનું ચૂકશો નહીં કારણકે બોટિંગની સાથે સાથે પક્ષીઓની પણ અઢળક વેરાયટિ જોવા મળશે. સાથે જ લેકસાઈડ રેસ્ટોરાંમાં પણ જઈ શકો છો જ્યાં ઓથેન્ટિક કેરલનું ફૂડ મળે છે.